सुबह उठते ही पंचतत्व का लाभ उठा लीजिए
आने वाले 10-15 सालों में भारत के घरों में वो पीढ़ी ही खत्म हो जाएगी, जो सूर्योदय के साथ उठती है। इसे अतिशयोक्ति न समझें कि सुबह जल्दी उठने वालों का यह लास्ट बैच चल रहा है। आने वाली पीढ़ी को कौन समझाएगा कि सूर्योदयPt. Vijayshankar Mehta's column - Take advantage of the five elements as soon as you wake up in the morning
आने वाले 10-15 सालों में भारत के घरों में वो पीढ़ी ही खत्म हो जाएगी, जो सूर्योदय के साथ उठती है। इसे अतिशयोक्ति न समझें कि सुबह जल्दी उठने वालों का यह लास्ट बैच चल रहा है। आने वाली पीढ़ी को कौन समझाएगा कि सूर्योदय के साथ उठने के कितने फायदे हैं।
इसका सबसे बड़ा फायदा है कि सूरज अपने साथ पंचतत्व का ओज और तेज लेकर आता है। हम यदि इसको सुबह उठते ही ग्रहण कर लें तो दिनभर के लिए तनावमुक्त रहेंगे, सक्रिय रहेंगे, उमंग से भरे रहेंगे। आजकल हरेक के बेडरूम में बिस्तर, एसी खूब सुविधाएं हैं, इसका लाभ तो हमने उठाया। पर सुबह उठते ही अगर पंचतत्व का लाभ नहीं लिया तो ये शरीर के लिए नुकसानदायक है।
पूरी रात हमारे शयनकक्ष में कार्बन डाइऑक्साइड का रमण रहता है, इससे मुक्ति तो सुबह जल्दी उठने पर ही मिलेगी। क्या समय आया कि पहले भारत के घरों में जो सदस्य देर से उठता था, उसे डांट पड़ती थी और वो चोरों की तरह आगे की गतिविधि करता था।
आज जो जल्दी उठता है, उसे बचे हुए सदस्य डांटते हैं कि क्या सुबह से खटपट लगा रखी है। सुबह जल्दी उठने वाले अपने ही घरों में बहुत धीमे-धीमे चोर की तरह गतिविधि करते हैं। अब भी वक्त है, सूरज के साथ उठ जाइए। 